En 71-årig mand fra Aars-området er ved et lukket grundlovsforhør varetægtsfængslet i to uger sigtet for overgreb mod børn. Han er sigtet for flere gange at have befølt en i dag 10-årig pige og for samleje eller anden kønslig omgang med en pige i 6-7-års alderen, som politiet endnu ikke ved hvem er, oplyser politikommissær Lars Nørskov Jørgensen fra Nordjyllands Politi. Det var forældrene til den ene pige, der i sidste uge anmledte manden for begge forhold, efter at pigen havde fortalt dem om overgrebene. Det førte til at Nordjyllands Politi i går kunne anholde den 71-årige. Manden nægter sig skyldig.

Opsummering:
En 71-årig nordjysk mand er sigtet for overgreb mod børn.